recursal/SuperWikiNEXT-32B huggingface dataset:
**இட்சன் எச்கமில்லா** அல்லது **இட்ஸன் எஸ்கமில்லா** (ஆங்கில மொழி: *Itzan Escamilla*) (பிறப்பு: 31 அக்டோபர் 1997) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடரான எலைட் என்ற தொடரில் 'சாமுவேல்' என்ற கதாபாத்திரத்தில் நடித்ததன் மூலம் அறியப்படுகிறார்.

வாழ்க்கை
--------

இட்சன் அக்டோபர் 31, 1997 ஆம் ஆண்டு எசுப்பானியா நாட்டில் மத்ரித்தில் பிறந்தார். இவர் மத்ரித்தில் உள்ள புகழ்பெற்ற கிறிஸ்டினா ரோட்டா நாடக கலைப் பள்ளியில் நடிப்புத்துறையில் கல்வி பெற்றுள்ளார். இவர் 2020 ஆம் ஆண்டில் 'எஸ்கமில்லா கோப்ஸ்காம்கோ' என்ற இலாப நோக்கற்ற நிறுவனத்தை நிறுவியத்துடன், இந்த நிறுவனத்தின் மூலம் சமூக ஊடகங்களால் பதிக்கப்படுவருக்கு உதவிக்கரம் கொடுக்கப்படுகின்றது.

மேற்கோள்கள்
-----------

1. ↑  Cordero, Por Gonzalo (September 4, 2019). "Itzan Escamilla: "Es muy peligroso mezclar Instagram, Netflix..."". *Esquire* (ஸ்பானிஷ்). October 13, 2019 அன்று பார்க்கப்பட்டது.
2. ↑  "'Elite' star on Samuel's shocking season 2 romance: 'It's a very powerful relationship'". *Entertainment Weekly*. October 13, 2019 அன்று பார்க்கப்பட்டது.

வெளி இணைப்புகள்
---------------

* இட்சன் எசுகமில்லா ஐ.எம்.டி.பி இணையத்தளத்தில்
**இராமலீலை** *(Ramlila in Chandigarh)* என்ற நாடகம் சண்டிகரில் கொண்டாடப்படும் பல்வேறு வகையான பண்பாட்டு நிகழ்வுகளில் மிகவும் முக்கியமானதொரு நாட்டுப்புறக் கலையாகக் கருதப்படுகிறது.  இந்து கடவுளான இராமர் தொடர்பான ஆயிரக்கணக்கான நடன நாடகங்கள் மற்றும் நடன நிகழ்வுகளைக் கொண்டதே இராமலீலையாகும். சண்டிகரில் மட்டும் இராமலீலையைக் கொண்டாட கிட்டத்தட்ட 60 குழுக்கள் உள்ளன, அவற்றில் 40 குழுக்கள் பதிவு செய்யப்பட்டுள்ளன.  சண்டிகர் கேந்திரியா இராமலீலை மகாசபா என்ற குழு இவற்றை ஒருங்கிணைக்கிறது. நகரத்தை அடிப்படையாகக் கொண்ட 60 இராமலீலை நிகழ்வுகளையும் ஒன்றாக இணைத்து மூன்று நாட்களுக்கு இக்குழு அவர்களுக்கிடையில் போட்டியை நடத்துகிறது. இந்தி நாட்காட்டியின்படி இராமலீலை ஐப்பசி மாதத்தின் அமாவாசை முதல் தசமி திதி வரை ஆண்டுதோறும் நடைபெறுகிறது. சண்டிகரின் பிரிவு 7 இல் இருக்கும் நவயுக இராமலீலை மற்றும் தசரா குழு, பிரிவு 28 இல் இருக்கும் கார்வால் இராமலீலை மண்டல், பிரிவு 228 இல் இருக்கும் சண்டிகர் இராமலீலை குழு உள்ளிட்டவை இராமலீலை நாடகத்தை நிகழ்த்தும் சில முக்கியமான குழுக்களாகும். பதிவு செய்யப்பட்டுள்ள 40 குழுக்களில் இவை மூன்றும் மிகப்பழமையான குழுக்களாகும். இவர்களின் இராமலீலை நிகழ்வுக்கு 10000 பார்வையாளர்கள் வரை கூடுவதுண்டு.

மேற்கோள்கள்
-----------

1. ↑  "Dussehra: Ramlila staged in Lucknow, Chandigarh". *India Today*. India Today. 25 October 2012.. பார்த்த நாள்: 19 September 2017.
2. ↑  "60 venues to stage Ramlila in Chandigarh this year". *The Hindustan Times*. HT Media (HT Correspondents). 1 October 2016.. பார்த்த நாள்: 19 September 2017.
3. ↑  "Chandigarh gets ready for Ramleela". *The Times of India*. Times Internet (Kamini Mehta). 23 September 2014.. பார்த்த நாள்: 19 September 2017.
**சண்டி** ( சமஸ்கிருதம் : Caṇḍī ) அல்லது **சண்டிகா** ( Caṇḍika ) என்பவர் ஒரு இந்து பெண் தெய்வம் ஆவார். சண்டிகா பார்வதியின் ஒரு வடிவம்.  இவர் பிரம்மத்தின் மொத்த ஆற்றலைக் குறிக்கிறார். தீமைகளை அழிக்க வெளிப்பட்ட பார்வதியின் சக்திவாய்ந்த, திகிலூட்டும் வடிவம் சண்டிகா. கோபத்தின் காரணமாக சண்டிகா வடிவம் மிகவும் மூர்க்கமானதாகவும் அணுக முடியாததாகவும் உள்ளதாக கூறப்படுகிறது. தீய செயல்களை இவர் பொறுத்துக்கொள்ள மாட்டார். தீய செயல்களைப் பிடிக்காது, தீய செயல்களை புரிபவரைக் கண்டு மிகவும் கோபப்படுபவர். இவர் தீய செயல்களை செய்தவர்களை இரக்கமின்றி தண்டிப்பார் எனப்படுகிறது. இவருடைய கோபம் *தேவி மகாத்மியத்தில்* வெளிப்படுகிறது. ஏழு வயது சிறுமி சமஸ்கிருத வசனங்களில் சண்டிகா என்றும் அழைக்கப்படுகிறார்.  

 இமாச்சல பிரதேசத்தின் கோதியில் உள்ள சண்டிகா தேவி கோயில்.

சொற்பிறப்பு
-----------

சண்டி அல்லது சண்டிகா என்பது தேவி மகாத்மியத்தில் மிக உயர்ந்த தெய்வீகத்தைக் குறிக்கும் பெயர். சண்டி பிரம்மத்தின் சக்தி அல்லது ஆற்றலைக் குறிக்கிறது. *சண்டா* என்ற சொல் அசாதாரண பண்புகளை குறிக்கிறது, இதனால் பிரம்மத்தை குறிக்கிறது. நேரம் மற்றும் வெளியைப் பொறுத்தவரை அதன் முழுமையான சுதந்திரத்தின் காரணமாக இவர் அசாதாரணமானவர். மேலும் சண்டி என்ற சொல் கோபத்துடன் பிரம்மத்தின் உமிழும் சக்தியையும் குறிக்கிறது. தேவி வழிபாடு தொடர்பானவற்றை எழுதிய எழுத்தாளரான பாஸ்கரராயர், சண்டியை 'கோபமான, பயங்கரமான அல்லது உணர்ச்சிவசப்பட்டவர்' என்று வரையறுக்கிறார். ஒரு தொல்குடி தெய்வம் சமஸ்கிருதமயமாக்கப்பட்டதா அல்லது அடக்கப்பட்ட தெய்வம் மீட்கப்பட்டதா என்று அறிஞர்கள் விவாதிக்கையில், உண்மை நிலை என்னவென்றால், ஆரம்ப காலத்திலிருந்தே, தேவி பிராமண நூல்களில் ஒரு உயர்ந்த தெய்வமாக சுட்டப்படுகிறாரா என்பதைப் பொருட்படுத்தாமல் இந்தியத் துணைக் கண்டத்தில் வணங்கப்பட்டார். அவரது தடங்களைக் கண்டுபிடிக்கும் அறிஞர்கள், இந்திய மனதில் படிந்துள்ளதால், ஆரம்பகால தத்துவ தூண்டுதலின் ஒரு பகுதியாக இருந்ததைக் காட்டுகிறார்கள். சி. மெக்கன்சி பிரவுன் எழுதுகிறார்:

"மகாபாரத காவியத்துக்கு பிற்காலத்திலும், ஹரிவம்சத்திலும் (கி.பி 100-300) தெய்வங்களுக்கான பாடல்களிலும் பிராமண பக்தி வாழ்க்கையிலும் பெண் தெய்வங்களுக்கு முக்கியத்துவம் அதிகரித்துவருவதை வெளிப்படுத்துகின்றன. ... தேவி-மகாத்மியத்தில் தெய்வீக பெண்மையின் மறுபிரவேசம் பல நூற்றாண்டுகால போக்குகளின் உச்சக்கட்டமாகவும் இருந்தது. "

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2019-08-21 அன்று மூலம் பரணிடப்பட்டது. 2020-02-04 அன்று பார்க்கப்பட்டது.
2. ↑  Preston, James J. Cult of the Goddess: Social and Religious Change in a Hindu Temple. Prospect Heights, IL: Waveland, 1985
3. ↑  Bagchi, Jasodhara. "Representing Nationalism: Ideology of Motherhood in Colonial Bengal."Economic and Political Weekly 25.42–43 (1990): 65–71
4. ↑  "Chandika name origin". 4 June 2016 அன்று பார்க்கப்பட்டது.
5. ↑  Coburn, Thomas B. Encountering the Goddess: A Translation of the Devi-Mahatmya and a Study of Its Interpretation, p.134
**இட்சூக்கோ பள்ளத்தாக்கு** இந்திய மாநிலங்களான நாகாலாந்து, மணிப்பூர் ஆகியவற்றின் எல்லையில் உள்ளது. மணிப்பூரின் சேனாபதி மாவட்டத்தில் உள்ள இசீ மலையில் இருந்து ஐந்து மணி நேரத்தில் சென்றடையலாம். இந்த வழியை மணிப்பூர் மாநில மலையேறுவோர் சங்கத்தினர் திறந்துவைத்தனர். இந்த பள்ளத்தாக்கில் குறிப்பிட்ட காலங்களில் பூக்கும் அரிய வகைப் பூக்களைக் கொண்ட தாவரங்கள் உள்ளன.

இட்சூக்கோ என்ற சொல் அங்காமி மொழியில் இருந்து தோன்றியது. இதற்கு தண்ணீர் என்று பொருள். இந்த பள்ளத்தாக்கில் குளிர்ச்சியான நீர் பாய்வதால் இப்பெயர் ஏற்பட்டிருக்கலாம். மாவோ நகரம் மணிப்பூர் உடனான நாகாலாந்தின் எல்லைக்கு அருகில் உள்ளது. நாகாலாதில் உள்ள விஸ்வேமா என்ற ஊரில் இருந்தும் இந்த பள்ளத்தாக்கை வந்தடையலாம்.

இந்த பள்ளத்தாக்கை சென்றடைய அரசு சார்பற்ற அமைப்புகளும், சுற்றுலா நிறுவனங்களும் உதவுகின்றன.

சான்றுகள்
---------

1. ↑  "The Assam Tribune Online". *www.assamtribune.com*. 2015-12-22 அன்று மூலம் பரணிடப்பட்டது. 2015-12-21 அன்று பார்க்கப்பட்டது.
2. ↑  "New Dzukou trekking route inaugurated". *Eastern Mirror*. 2015-12-22 அன்று மூலம் பரணிடப்பட்டது. 2015-12-21 அன்று பார்க்கப்பட்டது.
3. ↑  "Senapati District, Government of Manipur, India". *senapati.nic.in*. 2015-12-21 அன்று பார்க்கப்பட்டது.
4. ↑  "New Dzukou trekking route inaugurated". *Eastern Mirror*. 2015-12-22 அன்று மூலம் பரணிடப்பட்டது. 2015-12-21 அன்று பார்க்கப்பட்டது.
**Page Module:Hatnote/styles.css has no content.**

இக்கட்டுரை சிங்கப்பூர் நாளிதழைப் பற்றியது. தமிழ்நாட்டு நாளிதழைப் பற்றி அறிய தமிழ் முரசு (இந்தியா) கட்டுரையைப் பாருங்கள்.
**தமிழ் முரசு** சிங்கப்பூரில் இருந்து வெளிவரும் தமிழ்ப் பத்திரிகையாகும். சிங்கப்பூரில் இருந்து வெளியாகும் 16 பத்திரிகைகளில் இதுவும் ஒன்று. இது ஸ்ட்ரெயிட்ஸ் டைம்ஸ் நாளிதழுக்கு அடுத்தபடியாக, நாட்டின் இரண்டாவது ஆகப்பழமையான பத்திரிகை ஆகும். குடும்பப் பத்திரிகையாக இருந்த தமிழ் முரசை சிங்கப்பூரின் அனைத்து மொழி நாளிதழ்களையும் வெளியிடும் சிங்கப்பூர் பிரஸ் ஹோல்டிங்ஸ் நிறுவனம் 1995 ஆம் ஆண்டில் ஏற்று நடத்த முன்வந்தது.

வரலாறு
------

தமிழ் முரசின் நிறுவனர் தமிழவேள் கோவிந்தசாமி. சாரங்கபாணி சிங்கப்பூருக்கு 1924ஆம் ஆண்டு வந்தார். 1934 சூலை 6 ஆம் தேதி தமிழ் முரசு இதழைத் தொடங்கினார். 'முன்னேற்றம்', 'சீர்திருத்தம், ஆங்கிலத்தில் 'தி இந்தியன் டெய்லி மெயில்' உள்ளிட்ட பல சஞ்சிகைகளை சிங்கப்பூர் இந்தியர்களின் நலனுக்காக இவர் தொடங்கினார்.

உள்ளடக்கம்
----------

தமிழ் முரசு இந்திய சமூகத்தைப் பற்றிய செய்திகளை வழங்கி வருகின்றது. இது மாத்திரம் அன்றி பல விடயங்களை உள்ளூர் செய்திகள், வெளிநாட்டுச் செய்திகள், விளையாட்டுக்கள் பொழுதுபோக்கு அம்சங்கள் போன்றவை பிரசுரிக்கப் படுகின்றன. இப்பத்திரிகையானது சிங்கப்பூர்த் தமிழ் சமூகத்தின் குரலாகத் திகழ்கின்றது. 

உள்ளூர்ச் செய்திகள், வெளிநாட்டுச் செய்திகள், விளையாட்டுச்செய்திகள், பொழுதுபோக்கு அம்சங்கள் போன்றவை தமிழ் முரசில் வெளியிடப்படுகின்றன. மேலும் உள்ளூர் எழுத்தாளர்களை ஊக்குவிக்கும் வண்ணம் உள்ளூர் எழுத்தாளர்களின் கவிதைகளும் கதைகளும் ஞாயிறுதோறும் தமிழ் முரசில் வெளியிடப்படுகிறது. திங்கட்கிழமைகளில் மாணவர்களுக்காக மாணவர் முரசு வெளியிடப்படுகிறது. மாணவர் முரசில் தொடக்கப்பள்ளி முதல் உயர் நிலைப்பள்ளி மாணவர்கள் வரை தங்கள் கட்டுரைகளைப் படைப்பர். வியாழக்கிழமைகளில் இளையர்களுக்கென இளையர் முரசு வெளியிடப்படுகிறது. இந்தப் பக்கத்தில் இளையர்களின் சாதனைகள், அவர்கள் எதிர்நோக்கும் பிரச்னைகள் போன்ற செய்திகளைக் காணலாம். மேலும் தொடக்கப்பள்ளி மாணவர்கள் தமிழ்த் தேர்வில் சிறந்த மதிப்பெண்கள் பெறுவதை இலக்காகக் கொண்டு நாள்தோறும் தமிழ்ப் பயிற்சிப் பாடங்கள் வெளியிடப்படுகிறது.

2004 கணிப்பீட்டின் படி நாளொன்றிற்கு 8,504 படிகளும் (பிரதிகளும்) ஞாயிற்றுக் கிழமைகளில் 18,232 படிகளும் (பிரதிகளும்) விற்பனையாகின்றன.

தமிழ் முரசின் ஆசிரியர்கள்
-------------------------

* கோ. சாரங்கபாணி
* ஜெயராம் சாரங்கபாணி
* வை. திருநாவுக்கரசு
* டாக்டர் சித்ரா ராஜாராம்
* முருகையன் நிர்மலா (தற்போதைய ஆசிரியர்)

இலவச ஆங்கில வார இதழ்
--------------------

தமிழ் முரசு சொந்தமாகவே "தப்லா" இலவச ஆங்கில வார இதழை 2008, அக்டோபர் 10 இல் வெளியிட ஆரம்பித்தது.

மேற்கோள்கள்
-----------

1. ↑  தமிழ் முரசுக்குப் பிறந்த நாள், ஜூலை 6, 2010

வெளி இணைப்புகள்
---------------

* தமிழ் முரசு
மனித நாவில் சுவைகள் உணரப்படும் பகுதிகளை குறிக்கும் வரைப்படம் **மனித நாவின் சுவை வரைப்படம்** எனப்படுகிறது. இது மனித நாவில் வெவ்வேறு சுவைகளை அறியவல்ல சுவையறியும் கலங்கள் வெவ்வேறான பகுதிகளில் செறிவாக அமைந்துள்ளன என்றக் கோட்பட்ட்டின் படியானதாகும். பின்னதாக மேற்கொள்ளப்பட்ட ஆய்வுகளின் படி இக்கோட்பாகு பிழையென் அறியப்பட்டது. எனவே இன்று மனித நாவின் சுவை வரைப்படம் ஏற்றுக்கொள்ளப்பட்ட அறிவியல் சார் வரைப்படமல்ல.

வரலாறு
------

யேர்மன் மொழியில் 1901 ஆம் எழுதப்பட்ட ஒரு ஆய்வுக் கட்டுரையை மொழிபெயர்த்து  ஆர்வர்டு பல்கலைகழக உளவியலாளர் எட்வின் ஜி. போரிங் எழுதிய ஆய்வுக் கட்டுரை ஒன்றின் மூலம் தோன்றியதாகும்.  மூல ஆய்வுக்கட்டுரையில் இருந்த தகவல்கள் பிழையாக பிரநித்துவப் படுத்தபட்டமையால் நாவின் ஒவ்வொரு பகுதியும் ஒவ்வொரு மூல சுவையை உணர்வதாக முடிவெடுக்கப்பட்டது.

வரைப்படம்
---------

இன்று ஏற்றுக் கொள்ளப்படாத மனித நாவின் சுவை வரைப்படம்.
இன்று ஏற்றுக் கொள்ளப்படாத மனித நாவின் சுவை வரைப்படம் நான்கு சுவைப் பகுதிகளைக் கொண்டிருக்கிறது:

1. நாவின் பின்புறம்: கசப்பு சுவை.
2. நாவின் பின்புற இரு விளிம்புகள்: புளிப்பு சுவை.
3. நாவின் முன்புற இரு விளிம்புகள்: உவர்ப்பு சுவை.
4. நாவின் முன்னுனி: இனிப்பு சுவை.

மேற்கோள்கள்
-----------

1. ↑  Hänig, D.P. 1901. Zur Psychophysik des Geschmackssinnes. Philosophische Studien, 17: 576-623.
2. ↑  Christopher Wanjek. The Tongue Map: Tasteless Myth Debunked. Created: 29 August 2006. Accessed: 9 January 2009.
**பிசர் கிளைகோசைடாதல்** (*Fischer glycosylation*) என்பது அமிலத்தின் முன்னிலையில் ஓர் ஆல்டோசு அல்லது கீட்டோசு ஓர் ஆல்ககாலுடன் வினைபுரிந்து கிளைகோசைடு உருவாகும் வினையைக் குறிக்கும். 1902 ஆம் ஆண்டு நோபல் பரிசு பெற்றவரும் செருமானிய வேதியியலாளருமான எமில் பிசர் 1893 மற்றும் 1895 ஆம் ஆண்டுகளுக்கு இடைப்பட்ட காலத்தில் இவ்வினையை உருவாக்கினார். பிசர் கிளைகோசைடேற்றம் என்ற பெயராலும் இவ்வினை அழைக்கப்படுகிறது.

பொதுவாக ஆல்ககாலிலுள்ள கார்போவைதரேட்டு கரைசல் அல்லது தொங்கலைப் பயன்படுத்தி இவ்வினை நிகழ்த்தப்படுகிறது. வழக்கமாக கார்போவைதரேட்டு முழுக்க முழுக்க பாதுகாப்பற்றதாகும். பிசர் கிளைகோசைடாதல் வினை ஒரு சமநிலை செயல்முறையாகும். இவ்வினையில் வளைய அளவு மாற்றியன்கள், ஒற்றை மாற்றியன்கள், சில சந்தர்ப்பங்களில் வளையமிலா மாற்றியன்கள் தோன்றுகின்றன.

வினையில் எக்சோச்சுகள் பயன்படுத்தப்படுகிரது எனில் குறுகிய வினைகளில் வழக்கமாக பியுரனோசு வளைய வடிவங்களும் நீண்ட வினைகள் நிகழ்கையில் பைரனோசு வடிவங்களும் தோன்றுகின்றன. நீண்ட வினைகளின்போது வெப்பவியக்கவிசையின்படி நிலைப்புத்தன்மை கொண்ட விளைபொருள் உருவாகிறது. இதனால் ஒற்றை மாற்றிய விளைவினால் பொதுவாக ஆல்பா ஒற்றை மாற்றியன் தோன்றுகிறது.

பிசர் கிளைக்கோசைடாதல் வினையில் குளுக்கோசு, டிரைமெத்தில்சிலில்குளோரைடைப் பயன்படுத்தி மெத்தில் குளுக்கோசைடாக மாற்றப்படுகிறது.
பிசர் கிளைக்கோசைடாதல் வினையின் வினைவழிமுறை .

மேற்கோள்கள்
-----------

1. ↑  Emil Fischer (1893). "Ueber die Glucoside der Alkohole". *Berichte der deutschen chemischen Gesellschaft* **26** (3): 2400–2412. doi:10.1002/cber.18930260327.
2. ↑  Emil Fischer; Leo Beensch (1894). "Ueber einige synthetische Glucoside". *Berichte der deutschen chemischen Gesellschaft* **27** (2): 2478–2486. doi:10.1002/cber.189402702248.
3. ↑  Emil Fischer (1895). "Ueber die Verbindungen der Zucker mit den Alkoholen und Ketonen". *Berichte der deutschen chemischen Gesellschaft* **28** (1): 1145–1167. doi:10.1002/cber.189502801248.
4. ↑  Izumi, Minoru; Fukase, Koichi; Kusumoto, Shoichi (2002). "TMSCl as a mild and effective source of acidic catalysis in Fischer glycosidation and use of propargyl glycoside for anomeric protection". *Bioscience, Biotechnology, and Biochemistry* **66** (1): 211–214. doi:10.1271/bbb.66.211.
**சாம்சங் கேலக்ஸி S4 மினி** கொரிய உற்பத்தியாளர் சாம்சங் எலக்ட்ரானிக்ஸ் மூலம் உருவாக்கப்பட்ட ஒரு அண்ட்ராய்டு ஸ்மார்ட்போன் ஆகும். மே 31, 2013 அன்று அறிவிக்கப்பட்டு, ஜூலை 2013 இல் வெளியிடப்பட்டது. இது கேலக்ஸி S4 ஸ்மார்ட்போனின் நடுரகமும் கேலக்ஸி எஸ் III மினியின் ஒரு வாரிசும் ஆகும். கேலக்ஸி S4, மினி ஸ்மார்ட்போன், வெள்ளை பாரஸ்ட் மற்றும் பிளாக் மிஸ்ட் நிறங்களில் வழங்கப்படுகின்றன.

குறிப்புகள்
-----------

சாம்சங் கேலக்ஸி S4 மினியில் பிக்சல் அடர்த்தி 256ppi, ஒரு 4.3 அங்குல qHD (540 X 960 பிக்சல்) சூப்பர் AMOLED காட்சி கொண்டுள்ளன. 1.5GB ராம், 1.7GHz dual-core செயலி மூலம் இயங்குகிறது. இதன் இன்டெர்னல் மெமரி 8GB. மேலும் ஒரு microSD அட்டை உதவியுடன் 64GB வரை விரிவடையத்தக்கது. தொலைபேசி மேல் சாம்சங் TouchWiz Natural UX அடுக்கு ஆண்ட்ராய்டு 4.2.2 (ஜெல்லி பீன்) இயங்குதளம் மூலம் இயங்குகிறது.

கேலக்ஸி S4 மினியில் 8 மெகாபிக்சல் பின்பகுதி கேமரா மற்றும் 1.9 மெகாபிக்சல் HD முன்பகுதி கேமரா உள்ளது. மேலும், தொலைபேசி கேமரா ஒலி & ஷாட் போன்ற கூடுதல் அம்சங்களை ஆதரிக்கின்றது. இது தவிர, சாம்சங் கேலக்ஸி S4, மினி மூலம் க்ளிக் படங்களை தானாக பயனர் காலவரிசை, பூகோள குறியிடுதல் தகவல் அல்லது ஒரு புகைப்பட ஆல்பத்தை உருவாக்க ஒரு குறிப்பிட்ட நிகழ்வை படி கூடிதலாக சேமிக்கப்படும். S4 மினி ஒரு 1,900 mAh பேட்டரி மூலம் இயக்கப்படுகிறது. கேலக்ஸி S4 மினி ஸ்மார்ட்போன் வெள்ளை பாரஸ்ட் மற்றும் பிளாக் மிஸ்ட் வண்ணங்களில் வழங்கப்படுகின்றன.

சாம்சங் கேலக்ஸி S4, மினி முக்கிய குறிப்புகள்
--------------------------------------------

* 4.3-அங்குல qHD சூப்பர் காட்சி AMOLED
* 1.7GHz dual-core செயலி
* ரேம் 1.5GB
* 8GB உட்புற சேமிப்பு, microSD அட்டை மூலம் 64GB வரை விரிவடைந்தது
* 8 மெகாபிக்சல் பின்பகுதி எதிர்கொள்ளும் கேமரா
* 1.9-மெகாபிக்சல் எச்டி முன் எதிர்கொள்ளும் கேமரா
* 1900mAhபேட்டரி
* ஆண்ட்ராய்டு 4.2.2 (ஜெல்லி பீன்)

வெளி இணைப்புகள்
---------------

* Full phone specifications
**செ. சிவசாமி** (*C. Sivasamy*)(பிறப்பு 27 சூன் 1957) என்பவர் இந்திய அரசியல்வாதியும், இந்திய நாடாளுமன்ற உறுப்பினராக தமிழ்நாட்டிலிருந்து தேர்ந்தெடுக்கப்பட்டவரும் ஆவார். திருப்பூர் மாவட்டம் அவிநாசியினைச் சார்ந்த இவர், மதுரை காமராசர் பல்கலைக்கழகத்தில் முதுகலைப் பட்டம் பெற்றுள்ளார்.

சட்டமன்ற உறுப்பினர்
-------------------

சிவசாமி, 2001-ஆம் ஆண்டு நடைபெற்ற தமிழ்நாடு சட்டமன்ற தேர்தலில் திருப்பூர் சட்டமன்றத் தொகுதியில் வெற்றி பெற்றார். 1996 ஆம் ஆண்டு நடைபெற்ற தேர்தலில் இந்தியப் பொதுவுடைமைக் கட்சி வேட்பாளர் கே. சுப்பராயனுக்கு எதிராக போட்டியிட்டுத் தோல்வியுற்றார்.

நாடாளுமமன்ற உறுப்பினர்
----------------------

சிவசாமி 2009ஆம் ஆண்டு நடைபெற்ற நாடாளுமன்ற பொதுத்தேர்தலில் அண்ணா திராவிட முன்னேற்ற கழக வேட்பாளராக திருப்பூர் தொகுதியிலிருந்து மக்களவைக்கு தேர்ந்தெடுக்கப்பட்டார்.

மேற்கோள்கள்
-----------

1. ↑  "Members : Lok Sabha". *164.100.47.194*. 2022-07-24 அன்று பார்க்கப்பட்டது.
2. ↑  2001 Tamil Nadu Election Results, Election Commission of India
3. ↑  1996 Tamil Nadu Election Results, Election Commission of India பரணிடப்பட்டது 7 அக்டோபர் 2010 at the வந்தவழி இயந்திரம்
**பெரிச்சிகோயில் சுகந்தவனேசுவரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் சிவகங்கை மாவட்டத்தில் கண்டிரமாணிக்கம் அருகில் பெரிச்சிகோயில் என்னுமிடத்தில் அமைந்துள்ளது. கடல் மட்டத்திலிருந்து சுமார் 104 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°01'56.5"N, 78°37'35.8"E (அதாவது, 10.032363°N, 78.626606°E) ஆகும்.

இறைவன், இறைவி
-------------

இக்கோயிலின் மூலவராக சுகந்தவனேசுவரர் உள்ளார். மூலவர் சிறிய அளவில் உள்ளார். இறைவி சமீபவல்லி ஆவார். கோயிலின் தல மரம் வன்னி ஆகும். கோயிலில் தல தீர்த்தமாக கிணறு உள்ளது. ஆனித்திருவிழா இரண்டு நாள்கள், சிவராத்திரி, கார்த்திகை உள்ளிட்ட பல விழாக்கள் இக்கோயில் நடைபெறுகின்றன.

அமைப்பு
-------

திருச்சுற்றில் நான்கு விநாயகர்கள் உள்ளனர். தெட்சிணாமூர்த்தி, சுப்பிரமணியர் ஆகியோருக்கு சன்னதிகள் உள்ளன. இத்தல விநாயகர் மகா கணபதி ஆவார். தனி விமானத்துடன் கூடிய சன்னதியில் காசி பைரவர் உள்ளார். இவ்ர் நவபாஷாணத்தால் செய்யப்பட்டவர் என்றும், இவரை போகர் அமைத்ததாகவும் கூறுவர்.பைரவர் எட்டு கைகளிலும் ஆயுதத்தை ஏந்திய நிலையில் கையில் கபாலத்துடன் உள்ளார். அருகில் மூவர் வணங்கிய நிலையில் உள்ளனர். இங்குள்ள சனீசுவரரை பைரவரின் சீடராகக் கருதி வழிபடுகின்றனர். இவர் பைரவர் சன்னதியின் பின்புறம் வன்னி மரத்தடியில் உள்ளார். இவர் எப்போதும் பைரவருக்கு பின்புறம் உள்ள மற்றொரு முகத்தைத் தரிசித்தபடி உள்ளதாகவும் அந்த முகத்தை பக்தர்கள் காணமுடியாது என்றும் கூறுகின்றனர்.

மேற்கோள்கள்
-----------

1. ↑  சுகந்த சிவனேஸ்வரர் கோயில், பெரிச்சி
2. 1 2 3  அருள்மிகு சுகந்தவனேஸ்வரர் திருக்கோயில், தினமலர் கோயில்கள்
**செ. ப. பன்னீர்ச்செல்வம்** (பிறப்பு: ஏப்ரல் 19 1948) தமிழ்நாட்டின் தஞ்சை மாவட்டத்தைப் பிறப்பிடமாகக் கொண்ட இவர் சிங்கப்பூருக்கு புலம்பெயர்ந்த புக்கிட் பாஞ்சாங் தொடக்க, உயர்நிலைப் பள்ளிகளில் தனது கல்வியைக் கற்று பின்னர் லிங்கன்சையர் ஹம்பர்சைட் பல்கலைக்கழகம், ஆக்லஹாமா நகர பல்கலைக்கழகம் ஆகியவற்றில் நிர்வாகத் துறையில் இளங்கலை சிறப்புப் பட்டத்தினையும், மதுரைப் பல்கலைக்கழகத்தில் தமிழில் இளங்கலைப் பட்டத்தினையும் பெற்றார். மேலும் இவர் தமிழ், ஆங்கிலம், இந்தி, மலாய் போன்ற மொழிகளில் நன்கு புலமைமிக்கவராவார்.

தொழில் நடவடிக்கைகள்
-------------------

சிங்கப்பூர் வானொலியில் ஒலிபரப்பாளராகவும், தயாரிப்பாளராகவும், ஆய்வாளராகவும், செய்தியாசிரியராகவும் தொழில்புரிந்துள்ளார். இவர் வானொலியில் பணியாற்றிய காலத்தில் முதன் முதலாக நாளும் ஒரு குறள் எனும் நிகழ்ச்சியைத் தயாரித்தளித்ததுடன் பல ஆண்டுகள் தேசியநாள் அணிவகுப்பை நேரடி வர்ணனை செய்தும் வந்தார். மேலும் 25 ஆண்டுகள் (1968 - 1993) தொலைக்காட்சி செய்தி வாசிப்பாளராகவும் இருந்துள்ளார்.

செய்தியாசிரியர்
---------------

அங் மோ கியோ வசிப்போர் குழு வெளியிட்ட இதழின் (1980 - 1990) செய்தி ஆசிரியர்.

வகித்த பதவிகள்
--------------

பூன் லே இலக்கியக் குழுச் செயலாளராக பணியாற்றியுள்ளார்.

இலக்கியப் பணி
-------------

சாருகேசி, ஸ்ரீநிதியதுநந்தனன், இடைக்காடன், செ.பக்கிரிசாமி, கோகுலபாரதி போன்ற புனைப்பெயர்களில் 1960ம் ஆண்டு தொடக்கம் எழுதிவரும் இவர் சிறுகதைகள், மரபுக் கவிதைகள், புதுக் கவிதைகள், நாடகங்கள், நாவல்கள், கட்டுரைகள் என பல்துறைகளிலும் பங்களித்துள்ளார். சுமார் 40 சிறுகதைகளையும், 30 நாடகங்களையும், 60 மரபுக் கவிதைகளையும், 50 புதுக் கவிதைகளையும், 2 நாவல்கள் உள்ளிட்ட 60க்கும் மேற்பட்ட கட்டுரைகளையும் எழுதியுள்ள இவரது முதல் சிறுகதைத் தொகுப்பான 'மாயா', சிங்கப்பூர் தங்கமீன் பதிப்பக வெளியீடாக 2014 ஆம் ஆண்டு அறிமுகம் கண்டது. சிங்கப்பூர் இந்திய முன்னோடிகளைப் பற்றி சிங்கப்பூர் தங்கமீன் இணைய இதழில் இவர் எழுதிய தொடர், தற்போது 'சிங்கப்பூர்த் தமிழ் முன்னோடிகள்' என்ற தலைப்பில் நூல்லாகிக் கொண்டிருக்கிறது. இவர் தற்போது, அம்பியவாகர் எழுதிய ஆங்கில நூலைத் தமிழில் மொழியாக்கம் செய்யும் முயற்சியில் ஈடுபட்டு வருகிறார். மேலும் இலக்கிய நாடகங்கள், வாழ்க்கைப் பாதை நாடகங்கள் போன்றவற்றை வானொலிக்காக எழுதி, தயாரித்து ஒலிபரப்பியுமுள்ளார்

பெற்ற விருதுகளும், கௌரவங்களும்
------------------------------

தமிழ்ச்செல்வம் எனும் பட்டம்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**இந்தியவியல் மற்றும் தமிழ்க்கல்வி நிறுவனம் (கொலோன் பல்கலைக்கழகம்)** (இடாய்ச்சு மொழி: ***Instituts für Indologie und Tamil-Studien*** ஆங்கிலம்: ***Institute of Indology and Tamil Studies***) என்பது ஜெர்மனியில் உள்ள கொலோன் பல்கலைக்கழகத்தில் உள்ள பல்கலைக் கழகக் கல்விப் பிரிவு ஆகும். 

தமிழ்க் கல்வி மற்றும் ஆய்வுப்பணிகளில் நீண்டகாலமாகப் பங்காற்றி வரும் இந்நிறுவனம், கொலோன் பல்கலைக்கழகத்தின் மறுசீரமைப்புக்குப் பிறகு 2012 முதல் தத்துவத்துறையின் தெற்கு மற்றும் தென்கிழக்காசிய கல்வி நிறுவனத்தின் (*Instituts für Südasien- und Südostasien-Studien (SASOA)*) ஒரு பகுதியாகச் செயல்படுகிறது .

எட்டாம் தமிழ் இணைய மாநாடு இதன் ஒத்துழைப்போடு ஜெர்மனியில் நடைபெற்றது.

பணிகள்
------

பல்துறை ஆராய்ச்சிகளுக்கு முன்னுரிமை அளிக்கப்படுகிறது.

### மொழியறிவியல்

* தமிழ் மற்றும் மலையாள மொழியாய்வுகள்
* நவீன மொழி கற்பித்தல்

### சமூகவியல்

1. மதுரையைச் சுற்றியுள்ள பகுதிகளின் இன அமைப்பியல், சமூகவியல் மற்றும் பொதுப் பண்பாடு முதலியவற்றை உள்ளடக்கிய மாபெரும் ஆய்வு
	* தென்னிந்திய சமூகம், தலித் மற்றும் பழங்குடியின குழுக்கள் பற்றிய ஆய்வுகள்
	* கிராமங்களில் பண்பாடு, சமயங்கள், மக்கள் இன அமைப்புகள், சமூகக் கட்டமைப்புகள்
2. பாண்டிச்சேரி பல்கலைக்கழக மானிடவியல் துறையுடனும் தென்னிந்திய நாட்டுப்புறச் சங்கத்துடனும் (SIFS) இணைந்து முன்னாள் பிரெஞ்சு இந்திய மானிடவியல், மற்றும் தென்னிந்திய நாட்டுப்புறம் பற்றிய ஆய்வுகள்
3. தென் இந்தியா மற்றும் தென் கிழக்கு ஆசிய நாடுகள் (குறிப்பாக கம்போடியா) இடையிலான பண்பாட்டுப் பரிமாற்றம் தொடர்பான ஆய்வுகள்

### மருத்துவம்

கொலோன் பல்கலைக்கழகம இந்தியவியலில் ஆயுர்வேதம் மற்றும் சித்த மருத்துவ ஆய்வுகள் நடைபெறுகின்றன. தமிழகத்தின் மற்றும் கேரளாவின் உள்நாட்டு அறிஞர்களின் ஒத்துழைப்புடன் ஆயுர்வேதம் மற்றும் சித்த மருத்துவத்திடையே ஒப்பீடு செய்யப்படுகிறது.

வெளி இணைப்புகள்
---------------

* முகப்புப்பக்கம்
* செய்தி பரணிடப்பட்டது 2009-09-07 at the வந்தவழி இயந்திரம்
* வடமொழி மற்றும் தமிழ் நிகண்டுகள்

சான்றுகள்
---------

1. ↑  கொலோன் பல்கலைக்கழகத்தின் தெற்கு மற்றும் தென்கிழக்காசியக் கல்வி நிறுவனம்
2. ↑  ஆராய்ச்சி முன்னுரிமைகள்
3. ↑  பாண்டிச்சேரி பல்கலைக்கழக மானிடவியல் துறை
**கரலாக்கட்டை** (*Indian club*) என்பது இந்தியத் துணைக்கண்டத்தில் குறிப்பாக தமிழர்களின் உடற்பயிற்சி உபகரணங்களில் ஒன்றாகும். கரலை என்பதன் பொருள் திடமான, தடிமனான, உருண்டையான என பல வகை அர்த்தங்கள் உள்ளது.

கரலாக்கட்டையின் வகைகள்
----------------------

* முழங்கை கரலை
* இருபக்க பிடிக்கரலை
* கை கரலை

### கை கரலையின் வகைகள்

* ஒல்லி கரலை
* குண்டு கரலை அல்லது தொப்பை கரலை

முழங்கை கரலை
------------

முழங்கை கரலை
ஒரு நபரின் முழங்கையின் அளவு இருப்பதால், இதனை 'முழங்கை கரலை' என்று அழைக்கப்படும். இதன் எடை 2 இருந்து 3 கிலோ அளவு இருக்கும். ஒரு நபர் புதியதாக கரலை பயிற்சி எடுப்பதற்கு முதலில் இக்கரலையை தான் பயன்படுத்துவார்கள்.

### பயன்கள்

கையில் தசை மற்றும் நரம்பு சுருக்கத்தை சரிசெய்து இயக்கத் தன்மையை  சீராக்குகிறது...

இருபக்க பிடிக்கரலை
------------------

இருபக்க பிடிக்கரலை
இதன் நடுப்பகுதியில் எடை பயிற்சி பெறும் நபரின் வலிமையை பொருத்து கூடுதலாகவும், அல்லது குறைவாகவும் இருக்கும். ஆரம்பத்தில் குறைவான எடையில் கரலை செய்து பயிற்சி பெறவேண்டும்.

### பயன்கள்

கைகள் மற்றும் மார்பு பகுதியை வலிமை ஏற்ற பயன்படுகிறது

கை கரலை
-------

கை கரலையின் வடிவங்கள்
கை கரலை என்பது ஒரு நபரின் 'கையின் நீளஅளவு' இருக்கும். இதன் உயரம் ஒவ்வொரு நபரை பொறுத்து மாறுபடும். இதில் உடலின் வலிமையை பொறுத்து எடையின் அளவை வைத்துக் கொள்ளலாம். கரலைப் பயிற்சியில் நின்று கொண்டும், கரலை சுற்றும் போதும் அதற்கேற்றார்போல் கால்களை மாற்றி கொண்டும் பயிற்சி பெறலாம். அவற்றில் ஒல்லி கரலை, குண்டு கரலை அல்லது தொப்பை கரலை என பல வகைப்படும். இந்த கரலையை ஒரு கை மற்றும் இரண்டு கைகளால் பிடித்துக்கொண்டு பயிற்சி பெறலாம்.

### ஒல்லி கரலை, குண்டு கரலை அல்லது தொப்பை கரலை

கரலைப் பயிற்சியில் நின்று கொண்டும், கரலை சுற்றும் போதும் அதற்கேற்றார்போல் கால்களை மாற்றி கொண்டும் பயிற்சி பெறலாம்.

### பயன்கள்

கரலை பயிற்சியின் மூலம் மூச்சுப்பாதை சீராகி நுரையீரல் வலிமையடைகின்றன. இதனால் சுறுசுறுப்பாகவும், ஆரோக்கியமாகவும் வாழ முடியும். இப்பயிற்சி மூலம் கால்களும் வலிமையடைகின்றன. கரலை பயிற்சி குறிப்பாக மல்யுத்த வீரர்கள் அதிகமாக பயிற்சி எடுக்கிறார்கள் ஏனெனில் இதனால் மனவலிமையும் அதிகரித்து தைரியத்துடன் எதிரியிடம் போரிடவும் முடிகின்றன.

மேற்கோள்கள்
-----------

1. ↑  **கரலாக்கட்டை** தமிழர்கள் பயன்படுத்தும் ஒரு உடற்பயிற்சி உபகரணங்கள் ஆகும். கரலை என்பதன் பொருள் திடமான, தடிமனான, உருண்டையான என பல வகை அர்த்தங்கள் உள்ளது.
2. ↑
**செஃபாலீ ஷா** (Shefali shah பிறப்பு: ஜூலை 20, 1972), இவர் இந்திய நடிகை ஆவார். இவர் பாலிவுட் திரைப்படங்களில் நடிக்கிறார். 1995 நாடகத் திரைப்படமான *ரங்கீலாவில்* ஒரு சிறிய பாத்திரத்தில் அறிமுகமான பிறகு, *சத்யா* படத்தில் ஒரு துணை பாத்திரத்தில் நடித்தார். *சத்யா* படத்தில் அவரது நடிப்புக்காகப் பாராட்டுக்களைப் பெற்றார். இப்படத்தில் நடித்ததற்காக சிறந்த நடிகைக்கான பிலிம்பேர் (விமர்சகர்) விருது பெற்றார். சிறந்த துணை நடிகைக்கான 44வது பிலிம்பேர் விருதுகளில் பெற்றார். குடும்ப நாடகத் திரைப்படமான *வக்த்: த ரேஸ் அகெய்ன்ஸ்ட் டைம்* (2005) இல் அவரது நடிப்பிற்காகச் சிறந்த துணை நடிகைக்கான பிலிம்பேர் விருதிற்கு அவர் பரிந்துரைக்கப்பட்டார்.

ஆரம்ப வாழ்க்கை
--------------

செஃபாலீ ஷா சூலை 1972 இல் பிறந்தார், சுதாகர் ஷெட்டி (முன்னாள் ரிசர்வ் வங்கி ஊழியர்) மற்றும் ஷோபா ஷெட்டி (குஜராத்தி குடும்பத்திலிருந்து ஒரு ஹோமியோபதி மருத்துவர்) அவர்களுக்கு பிறந்த ஒரே குழந்தை. மும்பை சாண்டா குரூஸில் ஆர்.பி.ஐ. குடியிருப்பு வளாகத்தில் தனது இளமைப் பருவத்தை இவர் கழித்தார், அங்கு அவர் ஆர்யா வித்யா மந்திர், சாண்டாக்ரூஸ் பள்ளியில் படித்தார். அவர் துளு, ஹிந்தி, ஆங்கிலம், மராத்தி மற்றும் குஜராத்தி மொழிகளை சரளமாகப் பேசக்கூடியவர்.

தொழில்
------

செஃபாலீ ஷா *ரங்கீலா* (1995) திரைப்படத்தில் மூலம் திரையுலகில் அறிமுகமாகி *நடித்தார்*. இப்படத்தில் ஒரு சிறிய கதாபாத்திரத்தில் நடித்தார். *கபீ கபீ* என்ற தொடர் நிகழ்ச்சியின் மூலம் தொலைக்காட்சியில் நுழைந்தார்.

தனிப்பட்ட வாழ்க்கை
------------------

செஃபாலீ ஷா தொலைக்காட்சி நடிகர் ஹர்ஷ் சாயாவை மணந்தார். விவாகரத்து செய்த பிறகு, இயக்குனர் விபுல் அம்ருதாலால் ஷாவை மணந்தார். இவர்களுக்கு இரண்டு மகன்கள் உள்ளனர்.

குறிப்புகள்
-----------

1. ↑  "Now, I'll play my age in films: Shefali Shah". *The Times of India*. 24 October 2009.. பார்த்த நாள்: 28 July 2018.
2. ↑  "Shefali Shah wins best actor award". *The Times of India*. 30 October 2007.. பார்த்த நாள்: 28 July 2018.
3. ↑  Vimla Patil (24 January 1999). "The Tribune...Sunday Reading". *The Tribune*.. பார்த்த நாள்: 28 July 2018.
4. ↑  "The Last Lear is my best performance: Shefali Shah". 16 September 2008.
5. ↑  "Strong and never silent". *Indian Express*. 27 April 1998.
6. ↑  'I get on with life quickly' - Hindustan Times பரணிடப்பட்டது 23 அக்டோபர் 2013 at the வந்தவழி இயந்திரம்
7. ↑  "Harsh Chhaya's wife Shefali to replace Seema Kapoor in Hasratein". *இந்தியா டுடே*. 10 May 2013.. பார்த்த நாள்: 28 July 2018.
8. ↑  Subhash K Jha (8 March 2006). "People say I look like Kasturba Gandhi: Shefali Shah". சிஃபி.. பார்த்த நாள்: 28 July 2018.
9. ↑  "Married to the 'boss'! Shefali Shah's waqt with Vipul!". Indiatimes.com Movies. 22 April 2005. Archived from the original on 13 February 2010. .

வெளி இணைப்புகள்
---------------

விக்கிமீடியா பொதுவகத்தில்,  
 ***செஃபாலீ ஷா***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் செஃபாலீ ஷா
ஆத்திரேலியப் பிரதமர் இசுகாட்டு மாரிசன் (இடது) மற்றும் இந்தியப் பிரதமர் நரேந்திர மோடி சிங்கப்பூரில் கிழக்கு ஆசிய உச்சி மாநாட்டு சந்திப்பு; நவம்பர் 2018.
**இந்தியா-ஆத்திரேலியா விரிவான பொருளாதார ஒத்துழைப்பு ஒப்பந்தம்** (*Australia-India Comprehensive Economic Cooperation Agreement*) இந்திய ஆத்திரேலிய நாடுகளுக்கிடையிலான இருதரப்பு ஒப்பந்தமாகும். 2011 ஆம் ஆண்டு மே மாதத்தில் இரு நாடுகளும் விரிவான பொருளாதார ஒத்துழைப்பு ஒப்பந்தத்திற்கான பேச்சுவார்த்தைகளை தொடங்கின. 2022 ஆம் ஆண்டு ஏப்ரல் மாதம் 2 ஆம் நாளன்று ஆத்திரேலிய நாட்டின் மாரிசனை பிரதிநிதித்துவப்படுத்தும் வர்த்தக அமைச்சர் டான் டெகான் மற்றும் இந்திய மோடி அரசாங்கத்தைப் பிரதிநிதித்துவப்படுத்தும் பியூசு கோயல் ஆகியோரும் ஓர் இடைக்கால ஒப்பந்தத்தில் கையெழுத்திட்டனர்.

இந்தியா - ஆத்திரேலியா இடையே போடப்பட்டுள்ள இந்த ஒப்பந்தம், பொருளாதார உறவுகளை அடுத்த நிலைக்கு எடுத்துச் செல்லும். நடப்பாண்டு இறுதி மற்றும் 2023-ஆம் ஆண்டு தொடக்கத்தில் விரிவான பொருளாதார ஒத்துழைப்பு பின்பற்றப்பட உள்ளது. இருதரப்புவர்த்தகத்தை மேம்படுத்துவதற்கும், விரிவாக்குவதற்கும் சிறந்த கருவியாக இது இருக்கும் என இந்திய ஏற்றுமதி நிறுவனங்களின் கூட்டமைப்பு தலைவர் ஏ.சக்திவேல் கூறுகிறார்.

மேற்கோள்கள்
-----------

1. ↑  Australia-India Comprehensive Economic Cooperation Agreement (AI-CECA); dfat.gov.au
2. ↑  "இந்தியா - ஆஸ்திரேலியா இடையேயான வரியில்லா வர்த்தக ஒப்பந்தம்: திருப்பூர் தொழில்துறையினர் வரவேற்பு". *Hindu Tamil Thisai*. 2022-04-03 அன்று பார்க்கப்பட்டது.

புற இணைப்புகள்
--------------

* Australia-India Comprehensive Economic Cooperation Agreement (AI-CECA)
கோடு, முப்பரிமாணத் தோற்றம், வெளி, படிக அமைப்பு, வடிவம், வண்ணம், மதிப்பு ஆகியவை **ஓவியத்தின் மூலக்கூறுகள்** (*Elements of art*) ஆகும்.

கோடு
----

வரைதிரையில் இரு புள்ளிகளை இணைக்கும் கீறல் கோடு எனப்படும். கோடுகள், செங்குத்துக் கோடுகள், படுக்கைக் கோடுகள், சாய்வுக் கோடுகள், வளைவுக்கோடுகள், என பல வகைப்படும். கோடானது நீளம், அகலம், திசை ஆகிய மூன்றும் கொண்டதாகும்.

கன பரிமாணத் தோற்றம்
-------------------

ஒரு பொருள் வரைதிரையில் கன அளவுடன் எடுத்துக்கொள்ளும் இடம் அல்லது எடுத்துக்கொள்வதுபோலத் தோன்றும் இடம் கன பரிமாணத்தோற்றம் எனப்படும். பொதுவாக முப்பரிமாண பொருட்களை விவரிக்கும் போது பயன்படுத்தப்படுகிறது. முப்பரிமாணப் ஓவியப் படைப்புகள் நீள, அகலத்துடன் ஆழமும் கொண்டிருக்கும். இருபரிமாண ஓவியங்களிலும் தோற்றம் மற்றும் நிழலிடல் உத்திகள் மூலம் கனபரிமாணத் தோற்றத்தைக் கொணர முடியும்.

வெளி
----

வரைஞரால் குறிப்பிட்ட காரணத்திற்காக வரைதிரையில் அளிக்கப்படும் இடங்கள் வெளி எனப்படும் (Space). வெளி என்பது முன்னமைவு, நடு அமைவு, பின்அமைவுப் பகுதிகளைக் கொண்டது. நேர் வெளி, எதிர் வெளி என இருவகையாக அமையும். வரையப்பட்ட பொருள் அமையும் இடம் நேர்வெளி; மீதமிருக்கும் இடம் எதிர் வெளி ஆகும்.

படிக அமைப்பு
------------

வரை தளத்தின் அல்லது வரை பொருளின் தொட்டு உணரக்கூடிய வழவழப்பான அல்லது சொரசொரப்பான தன்மையை படிக அமைப்பு (Texture) எனலாம்.

வடிவம்
------

வரைதிரையில் கோடுகளுக்குள் அடைக்கப்பட்ட உருவத்தை வடிவம் எனலாம். வடிவங்கள் செயற்கை சார்ந்த வடிவங்களாகவோ (Geometric) இயற்கை சார்ந்த (Organic) வடிவங்களாகவோ இருக்கலாம்.

வண்ணம்
------

வண்ணங்கள் பலவகைப்படும். முதன்மை வண்ணங்கள் (Primary Colors) இரண்டாம்தர வண்ணங்கள் (Secondary Colors ) மூன்றாம்தர வண்ணங்கள் (Tertiary Colors ) மற்றும் பல.

மதிப்பு
-------

வரைதிரையில் வரையப்படும் பொருளில் ஒளி மற்றும் இருளின் (Light & Shade) அளவு அல்லது வண்ணங்களின் ஒளிர்மை, இருண்மை தன்மையின் அளவு மதிப்பு (Value) ஆகும்
.

மேற்கோள்கள்
-----------

1. 1 2 3  "Understanding Formal Analysis". Getty. 9 May 2014 அன்று பார்க்கப்பட்டது.
2. ↑  "What Are the Elements of Art?". About.com. 10 ஜூலை 2014 அன்று மூலம் பரணிடப்பட்டது. 9 May 2014 அன்று பார்க்கப்பட்டது.
3. ↑  "Vocabulary: Elements of Art, Principles of Art" (PDF). Oberlin. 9 May 2014 அன்று பார்க்கப்பட்டது.
4. ↑  "What is the Definition of Color in Art?". About.com. 13 மே 2014 அன்று மூலம் பரணிடப்பட்டது. 9 May 2014 அன்று பார்க்கப்பட்டது.
5. ↑  "What is Value in Art?". 2014-04-12 அன்று மூலம் பரணிடப்பட்டது. 2015-04-01 அன்று பார்க்கப்பட்டது.

* The elements of art
* Line and Form (1900), by Walter Crane பரணிடப்பட்டது 2014-10-07 at the வந்தவழி இயந்திரம்
**மெல்லைட்டு** *(Mellite)* என்பது Al2C6(COO)6·16H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கரிமச் சேர்மமும் ஓர் அரிய கரிமக் கனிமமுமான இதை தேன்கல் அல்லது அனிசுடோன் என்ற பெயராலும் அடையாளப்படுத்துகிறார்கள். மெல்லித்திக் அமிலத்தினுடைய அலுமினியம் உப்பே மெல்லைட்டு என்று வேதியியல் முறையில் வரையறுக்கிறார்கள். அதாவது அலுமினியம் பென்சீன் எக்சாகார்பாக்சிலேட்டு ஐதரேட்டு என்பது மெல்லைட்டு கனிமம் எனப்படுகிறது. 

ஒளிகசியும் தேன் நிறத்திலான இப்படிகங்களை மெருகேற்றி ஒளிரும் பட்டைமுகப்பு ஆபரணக் கற்களாக மாற்ற முடியும். நாற்கோண நற்படிகங்களாகவும் உருவமற்ற பொதிகளாகவும் மெல்லைட்டு இயற்கையில் தோன்றுகிறது. 2 முதல் 2.5 என்ற மோவின் அளவு கோல் கடினத்தன்மை மதிப்பும் 1.6 என்ற ஒப்படர்த்தி மதிப்பும் இக்கனிமத்திற்கு கணக்கிடப்பட்டுள்ளன. 

செருமனியின் துரிங்கியா மாநிலத்திலுள்ள ஆர்டெர்ன் நகரில் 1789 ஆம் ஆண்டு மெல்லைட்டு கண்டறியப்பட்டது. பின்னர் அடுத்தடுத்து உருசியா, ஆத்திரியா, செக் குடியரசு, அங்கேரி போன்ற நாடுகளிலும் கண்டறியப்பட்டது. தேனைப் போன்ற நிறத்துடன் காணப்படுவதால் இதற்கு அனிசுடோன் என்றும் பெயரிடப்பட்டது. 

லிக்னைட்டு கனிமத்துடன் சேர்ந்து மெல்லைட்டு கனிமம் கானப்படுகிறது. இயற்கை களிமண்ணில் வழிப்பெறுதியாக கிடைக்கும் அலுமினியத்துடன் சேர்ந்து உருவாவதாகவும் ஊகிக்கப்படுகிறது .

மேலும் காண்க
------------

* மெலித்திக் நீரிலி

மேற்கோள்கள்
-----------

1. 1 2 3   Handbook of Mineralogy
2. 1 2
3. 1 2 3   Webmineral data
4. ↑  μέλι. Liddell, Henry George; Scott, Robert; *A Greek–English Lexicon* at the Perseus Project.
**கராச்சி இடைநிலைக் கல்வி வாரியம்** (*Board of Intermediate Education, Karachi*) பாக்கித்தான் நாட்டின் கராச்சி நகரில் இடைநிலைக் கல்வித் தேர்வுக்காக அமைக்கப்பட்டுள்ள அரசு வாரியமாகும். 1973 ஆம் ஆண்டு ஆவணப் புத்தகத்தின் சிந்து வாரியங்கள் இடைநிலை மற்றும் இடைநிலைக் கல்வி திருத்தச் சட்டம் எண். 20 பக்கம் 31 இன் அடிப்படையில் 1974 ஆம் ஆண்டு ஒரு தனி நிறுவனமாக நிறுவப்பட்டது. இடைநிலைக் கல்வியை ஒழுங்கமைக்கவும், மேம்படுத்தவும் மற்றும் கட்டுப்படுத்தவும் வாரியத்திற்கு அதிகாரம் உள்ளது. கராச்சி இடைநிலைக் கல்வி வாரியம் ஓர் ஆய்வு அமைப்பாக மட்டுமல்லாமல் மாணவர்களின் உடல், தார்மீக மற்றும் ஆன்மீக வளர்ச்சியை உறுதிசெய்யும் கல்வி மற்றும் பிற செயல்பாடுகளின் தரத்தை பராமரிப்பதற்கும் கட்டுப்படுத்துவதற்கும் பொறுப்பேற்கிறது. சிந்து மாகாண ஆளுநர் அல்லது அவர் நியமனம் செய்பவர் வாரியத்தின் தலைவராக செயல்படுகிறார். வாரியத்தின் தற்போதைய தலைவர் பேராசிரியர் சயீதுதீன் ஆவார்.

மேற்கோள்கள்
-----------

1. ↑  "Sindh appoints Dr Saeeduddin as new intermediate board chairman Karachi". *www.geo.tv* (ஆங்கிலம்). 2022-05-19 அன்று பார்க்கப்பட்டது.

புற இணைப்புகள்
--------------

* BIEK official website
*
அசுவினி பூச்சி மெழுகு சுரப்புக் குழல் வழிகாக தற்காப்பு திரவத்தை வெளியேற்றுகிறது
 மெழுகு சுரப்புக் குழல்
**மெழுகு சுரப்புக் குழல்** (*Cornicle*) அல்லது **உறுஞ்சுகுழல்** என்பது செடிப்பேன் பூச்சிகளில் 5 அல்லது 6வது வயிற்றுப் பகுதிக் கண்டங்களின் முதுகுப் பக்கத்தில் காணப்படும் ஒரு இணை சிறிய நிமிர்ந்த பின்னோக்கி-சுட்டிய சுரப்புக் குழாயாகும். இவை சில சமயங்களில் மலவாய்க் கொம்பு என்று தவறாகக் கருதப்படுகின்றன. இவை சில சிற்றினங்களில் துளைகளுடன் மட்டுமே காணப்படும்.

இந்த வயிற்றுக் குழாய்கள் *கார்னிகல் மெழுகு* எனப்படும் டிரையகிளிசரைடுகளைக் கொண்ட விரைவான-கடினப்படுத்தும் தற்காப்பு திரவத்தினை நீர்த்துளிகளாக வெளியேற்றுகின்றன. மெழுகு சுரப்புக் குழல்களின் செயல்பாடு பற்றி ஆய்விதழ்களில் காணப்படும் கட்டுரைகளில் சில குழப்பங்கள் உள்ளன. ஒரு காலத்தில் மெழுகு சுரப்புக் குழல்கள் தேன்பனியின் ஆதாரம் என்று கூறுவது பொதுவானது. மேலும் இது *ஷார்ட்டர் ஆக்ஸ்போர்டு ஆங்கில அகராதி* மற்றும் உலக புத்தக கலைக்களஞ்சியத்தின் 2008 பதிப்பிலும் சேர்க்கப்பட்டுள்ளது. சில சந்தர்ப்பங்களில் இந்த மெழுகு கொன்றுண்ணிகளை ஈர்க்கின்றன என்பதற்காகச் சான்றுகள் குறித்த ஆய்வுக்கட்டுரைகளும் உள்ளன.

மேற்கோள்கள்
-----------

1. ↑  Edwards, John S. (1966). "Defence by Smear: Supercooling in the Cornicle Wax of Aphids". *Nature* **211** (5044): 73–74. doi:10.1038/211073a0. Bibcode: 1966Natur.211...73E.
2. ↑  Grasswitz, Tessa R.; Paine, Timothy D. (1992). "Kairomonal effect of an aphid cornicle secretion on *Lysiphlebus* testaceipes (Cresson) (Hymenoptera: Aphidiidae)". *Journal of Insect Behavior* **5** (4): 447–457. doi:10.1007/BF01058190.
மையோகுளோபினுடன் (நீலம்) அதனது ஏற்பிணைப்பி ஈம் (ஆரஞ்சு நிறம்) பிணைப்பில் உள்ளது.
உயிர்வேதியியலில் அல்லது மருந்தியலில் ஒரு உயிர் மூலக்கூற்றுடன் உயிரியல் தேவைகளுக்காக சிக்கலான பிணைப்பை ஏற்படுத்திக் கொள்ளும் ஒரு சாரப்பொருள் (பெரும்பாலும் ஒரு சிறிய மூலக்கூறு) **ஏற்பிணைப்பி** (*ligand*) எனப்படும். புரத-ஏற்பிணைப்பிப் பிணைப்பில் ஏற்பிணைப்பியானது இலக்குப் புரதம் ஒன்றுடன் பிணைந்து ஒரு சமிக்கையைத் தொடக்கிவைக்கும் மூலக்கூறாக விளங்குகிறது. டி.என்.ஏ-ஏற்பிணைப்பிப் பிணைப்பில் டி.என்.ஏ இரட்டைச்சுருளுடன் பிணையும் ஒரு சிறிய மூலக்கூறாகவோ அல்லது அயனியாகவோ[1] அல்லது ஒரு புரத மூலக்கூறாகவோ[2] இருக்கின்றது. இந்தப் பிணைப்புகள் அயனிப்பிணைப்பு, ஐதரசன் பிணைப்பு, வண்டர்வாலின் விசை போன்ற மூலக்கூற்றிடை விசைகள் மூலம் நிகழ்கின்றது.

ஏற்பிணைப்பி ஏற்பியுடன் (ஏற்பிப் புரதம்) பிணைந்து அதன் வேதியற் கட்டமைப்பை மாற்றுகின்றது. வேதியல் கட்டமைப்பு மாறிய ஏற்பிப்புரதம் அதன் தொழிற்படு நிலையைத் தீர்மானிக்கின்றது. நொதி வினைபொருட்கள் (substrates), நொதி வினைத்தடுப்பிகள் (inhibitors), வினைச் செயலூக்கிகள், நரம்பிய சமிக்கைபரப்பிகள் (neurotransmitters) ஆகியன ஏற்பிணைப்பிகளுள் அடங்குகின்றன.

இவற்றையும் பார்க்க
------------------

* ஈந்தணைவி

மேற்கோள்கள்
-----------

1. ↑  Teif V.B. (2005). "Ligand-induced DNA condensation: choosing the model". *Biophysical Journal* **89** (4): 2574–2587. doi:10.1529/biophysj.105.063909. பப்மெட்:16085765.
2. ↑  Teif VB, Rippe K. (2010). "Statistical-mechanical lattice models for protein-DNA binding in chromatin.". *Journal of Physics: Condensed Matter* **22** (41): 414105. doi:10.1088/0953-8984/22/41/414105. பப்மெட்:21386588.
**மெழுகு உலகம் - மெழுகு அருங்காட்சியகமும் ஓவியக்கூடமும், கோவா**, இந்தியாவின் கோவா ஒன்றியப் பகுதியில் அமைந்துள்ள ஒரு அருங்காட்சியகம் ஆகும். இந்த அருங்காட்சியகத்தில் இந்திய வரலாறு, பண்பாடு, பாரம்பரியம் ஆகியவற்றை விளக்கும் முழு அளவு உருவச்சிலைகள் பார்வைக்கு வைக்கப்பட்டுள்ளன. பொறியியலாளரும், மெழுகுக் கைப்பணியாளருமான சிறீஜி பாஸ்கரன் என்பவர் இந்த அருங்காட்சியகத்தை உருவாக்கியுள்ளார். 

நாட்டின் முன்னணித் தலைவர்கள், சமயத் தலைவர்கள், கடவுள்களின் சிலைகள் என்பன இங்கே உள்ளன. இவற்றுள், இராமகிருட்டின பரமகம்சர், ரஜனீஸ் ஓசோ, சிறீ ரவிசங்கர், ஆதி சங்கராச்சாரியார், மகாத்மா காந்தி, சுவாமி விவேகானந்தர், டாக்டர் ச. இராதாகிருட்டினன் ஆகியோரது சிலைகள் குறிப்பிடத்தக்கவையாகும். இவற்றுடன், இயேசு தனது சீடர்களுடன் இறுதி உணவு உண்ணும் காட்சியும் மெழுகில் சிலையாக வடிக்கப்பட்டுள்ளது.

இவற்றையும் காண்க
----------------

* கடற்படை விமான அருங்காட்சியகம் (இந்தியா)
* கோவா அறிவியல் மையம்
* கோவா சித்ரா அருங்காட்சியகம்
* தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா
* தொல்லியல் அருங்காட்சியகம், பழைய கோவா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* அசாம் டிரிபியூன் ஆன்லைன் இணையத்தளத்தில்
[*தொடர்பிழந்த இணைப்பு*]
* மெழுகு உலகம் பற்றிய நிகழ்படம்
**கமுதி சுப்பிரமணியசுவாமி கோயில்** தமிழ்நாட்டில் இராமநாதபுரம் மாவட்டம், கமுதி என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுப்பிரமணியசுவாமி, வள்ளி-தெய்வானை சன்னதிகளும், நவகிரகம் உபசன்னதியும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. கார்த்திகை மாதம் கந்தசஷ்டி முக்கிய திருவிழாவாக நடைபெறுகிறது. பங்குனி மாதம் பங்குனிஉத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சாலியர்** (*Saliyar* அல்லது *Saliya*) எனப்படுவோர் தமிழ்நாட்டில் நெசவுத் தொழில் செய்து வரும் இந்த சாதிகளுள் ஒருவர். தமிழ்நாடு சாதிகள் பட்டியலில் பிற்படுத்தப்பட்டோர் பிரிவில் இடம் பெற்றுள்ளனர். இவர்கள் தமிழ்நாடு ஆந்திரா தெலுங்கானா கேரளா மற்றும் கர்நாடகா ஆகிய பகுதிகளிலும் வசிக்கின்றனர்.

தமிழகத்தில் வாழும் பகுதிகள்
---------------------------

இவர்கள் விருதுநகர் மாவட்டத்தில் அருப்புக்கோட்டை, ஸ்ரீவில்லிபுத்தூர், இராசபாளையம் மற்றும் அதன் சுற்றுப்பகுதிகளிலும், தேனி மாவட்டத்தில், ஆண்டிப்பட்டி-சக்கம்பட்டி பகுதியிலும், அருகிலுள்ள டி. சுப்புலாபுரம் பகுதியிலும் நாகர்கோவிலில் வடசேரி பகுதியிலும் அதிக அளவில் வசித்து வருகின்றனர். இவர்கள் பெரும்பான்மையாக நெசவுத் தொழிலில் ஈடுபட்டுள்ளனர்.

மேலும் இவர்களின் இன்னொரு பிரிவு பத்மசாலியர் என்று அழைக்கப்படுகிறது. பத்மசாலியர் தங்களை *பத்மபிராமின்* என்று அழைக்கிறார்கள்.

மேலும் தமிழக சாலியர் காஞ்சிபுரத்தில் இருந்து இடம்பெயர்ந்து வந்தவர்கள். அதற்கும் முன்பாக ஆந்திரத்திலிருந்து வந்தவர்கள்.

இஸ்லாமிய படையெடுப்பின்போது தெற்கில் இடம்பெயர்ந்தனர்.

தற்போது தெற்கில் தஞ்சாவூர், திருச்சிராப்பள்ளி, திருவாரூர், காஞ்சிபுரம், நாகப்பட்டினம், அரியலூர், பெரம்பலூர், தர்மபுரி, திருநெல்வேலி, வடசேரி, ஈரோடு பகுதிகளில் வசிக்கின்றனர். பெரும்பாலும் நெசவுத் தொழிலை முதன்மையாக மேற்கொண்டாலும், தொழில் நசிவு காரணமாக பல்வேறு தொழில்களில் ஈடுபடுகின்றனர்.

சிங்கள சாலியர்
--------------

இலங்கையிலுள்ள சிங்களவர்களிலும் சாலியர் என்னும் ஒரு சாதியினர் உள்ளனர். இவர்களின் முன்னோர்கள் தமிழகத்திலிருந்து வந்து இலங்கையில் குடியேறிய சாலியர் ஆவர். சிங்கள மொழியையே முதன்மொழியாகப் பேசும் இவர்கள் சிங்கள இனத்துக்குள் முழுமையாக உள்வாங்கப்பட்டுவிட்ட தமிழர்கள் ஆவர். இலங்கையிலுள்ள பேருவளைப் பகுதியைச் சேர்ந்த ஒரு முஸ்லிம் வர்த்தகரின் உதவியினாலேயே இவர்களின் குடியேற்றம் நிகழ்ந்தது.

நேச நாயனார்
-----------

கி.பி 400 முதல் 1000 வரையுள்ள ஆண்டுகளில் தமிழ்நாட்டில் வாழ்ந்திருந்த சிறந்த சிவனடியார்கள் சிலர் நாயன்மார்கள் எனப் போற்றப்படுகின்றார்கள். இந்த அறுபத்து மூன்று நாயன்மார்களில் ஒருவரான நேச நாயனார் சாலியர் ஆவார்.

மேற்கோள்கள்
-----------
தற்கால காந்தாரத்திற்கு மேற்கில் பழைய காந்தார நகரத்தின் சிதிலங்கள்
நாதிர் ஷா அழித்த பழைய காந்தாரத்தின் சிதிலமடைந்த அரண்மனையின் புகைப்படம், ஆண்டு 1881
**பழைய காந்தாரம்** (**Old Kandahar**) (locally known as **Zorr Shaar**; பஷ்தூ: زوړ ښار, ஆப்கானித்தானில் தென்கிழக்கே அமைந்த கந்தககார் மாகாணத்தின் தலைநகரான தற்கால காந்தாரத்திற்கு வெளிப்புறத்தில் அமைந்துள்ளது. கிமு 330-இல் இப்பழைய காந்தார நகரத்தை **அலெக்சாண்டிரிய அரச்சோசியா** எனும் பெயரில் (Alexandria Arachosia) நிறுவியவர் பேரரசர் அலெக்சாந்தர் ஆவார். கடந்த 2,000 ஆண்டுகளாக இப்பழைய காந்தார நகரம் பல இராச்சியங்களின் தலைநகராக இருந்துள்ளது. மேலும் இந்நகரம் மௌரியப் பேரரசு (கிமு 322 –185), இந்தோ சிதியன் பேரரசு (கிமு 200 – கிபி 400), சாசானியப் பேரரசு, ராசிதீன் கலீபாக்கள், சாமனித்து பேரரசு, சபாரித்து வம்சம், கசானவித்து வம்சம், கோரி வம்சம், தைமூர், சபாவித்து வம்சம் மற்றும் பல வம்சத்வர்களின் ஆட்சியில் இருந்துள்ளது. 

 சிந்துவெளி நாகரிகத்திற்கும் பெரிய ஈரானுக்கும் நடுவில் அமைந்த இப்பழைய காந்தார நகரம் தெற்காசியாவின் மிக முக்கியமான இராணுவ மையமாக விளங்கியது. இந்தியத் துணைக்கண்டத்திற்கும், பண்டைய அண்மை கிழக்கு, பாரசீக வளைகுடா மற்றும் நடு ஆசியாவிற்கும் இடையே முக்கிய வணிகத் தடமாக விளங்கியது.இப்பழைய காந்தார நகரத்தை ஒரு போரின் போது, கிபி 1738-இல் அப்சரித்து வம்சத்தின் பேரரசர் நாதிர் ஷா அழித்தார். 

1750-இல் அகமது ஷா துரானி இப்பழைய நகரத்திற்கு அருகில் தற்போதைய காந்தார நகரத்திற்கு அடிக்கல் நாட்டி, துராணிப் பேரரசின் தலைநகராக மாற்றினார்.

இந்நகரம் வேதகால ஆரியர்களின் குடியிருப்புகளில் ஒன்றாக விளங்கியது. பேரரசர் கனிஷ்கர் ஆடசியின் போது காந்தாரத்தில் பௌத்தம் நன்கு பரவியது.

மகாபாரதத்தில்
-------------

மகாபாரதத்தில் வரும் காந்தார நாட்டின் தலைநகராக விளங்கியது காந்தாரம் ஆகும். காந்தார இளவரசி காந்தாரியை மணந்தவர், வட இந்தியாவின் குரு நாட்டின் இளவரசர் திருதராஷ்டிரன் ஆவார். காந்தார நாட்டின் இளவரசர் சகுனி ஆவார்.

அசோகரின் காந்தாரக் கல்வெட்டுக்கள்
---------------------------------

முதன்மைக் கட்டுரை: அசோகரின் காந்தாரக் கல்வெட்டுகள்
அசோகர் கிரேக்கம் மற்றும் பிராகிருத மொழியில் பழைய காந்தார நகரத்தில் கிடைத்துள்ளது. 

* அசோகரின் கிரேக்க மொழி கல்வெட்டுஅசோகரின் கிரேக்க மொழி கல்வெட்டு
* அசோகரின் காந்தாரக் கல்வெட்டுகள்அசோகரின் காந்தாரக் கல்வெட்டுகள்
* காந்தாரத்தின் கிரேக்க மொழி கல்வெட்டுகாந்தாரத்தின் கிரேக்க மொழி கல்வெட்டு
* காந்தாரத்தின் பழைய அரண்மனைகாந்தாரத்தின் பழைய அரண்மனை
* பழைய காந்தாரத்தின் கோட்டையின் வரைபடம்பழைய காந்தாரத்தின் கோட்டையின் வரைபடம்

இதனையும் காண்க
--------------

* அசோகரின் காந்தாரக் கல்வெட்டுகள்
* கந்தகார் மாகாணம்
* காந்தாரம்

மேற்கோள்கள்
-----------

1. ↑  Lendering, Jona. "Alexandria in Arachosia". LIVIUS – Articles on Ancient History. March 4, 2012 அன்று பார்க்கப்பட்டது.
2. ↑  Dupree, Nancy Hatch (1971) "Sites in Perspective (Chapter 3)" *An Historical Guide To Afghanistan* Afghan Tourist Organization, Kabul.]
3. ↑  Mentioned in Bopearachchi, "Monnaies Greco-Bactriennes et Indo-Grecques", p52. Original text in paragraph 19 of Parthian stations
4. ↑  "AN OUTLINE OF THE HISTORY OF PERSIA DURING THE LAST TWO CENTURIES (A.D. 1722-1922)". *Edward Granville Browne*. London: Packard Humanities Institute. p. 31. 2016-03-04 அன்று மூலம் பரணிடப்பட்டது. 2010-09-24 அன்று பார்க்கப்பட்டது.

வெளி இணைப்புகள்
---------------

* பொதுவகத்தில் Old Kandahar தொடர்பாக ஊடகக் கோப்புகள் உள்ளன.
**எஸ்பிஎஸ்எஸ்** (SPSS, Statistical Package for Social Science) எனபதன் சுருக்கம் ஆகும். இது ஒரு கணினி மென்பொருள். புள்ளியியல் பயன்பாட்டுக்காக உருவாக்கப்பட்டது.

புள்ளியியல் ஆராய்ச்சி துறையில் அதிகம் பயன்படுத்தபடுவதால் இம்மென்பொருள் ஆராய்ச்சியில் ஈடுபடுவோர், பெரும்பான்மையின்ர் - மொழிபாடங்களை தவிர்த்து, இதன் பயனை அறிவர். குறிப்பாக அளவீட்டு (quantitative) அடிப்படையிலான ஆராய்ச்சியில் இம்மென்பொருள் பயன்படுகிறது.

துவக்கத்தில் இது எஸ்பிஎஸ்எஸ் என்றே அழைக்கப்பட்டது. பின்னர் இதை உருவாக்கிய நிறுவனம் கைமாறியதால் இம்மென்பொருள் பிஏஎஸ்டபுள்யூ புள்ளியியல் (PASW Statistics - Predictive Analytics Software Statistics) என அழைக்கப்பட்டது. தற்போது இம்மென்பொருளின் காப்புரிமையை ஐபிஎம் நிறுவனம் வாங்கியுள்ளதால் இதன் பெயர் இப்போது ஐபிஎம் எஸ்பிஎஸ்எஸ (IBM SPSS) என அழைக்கப்படுகிறது.

புள்ளியில் பயன்பாடுகள் மட்டுமின்றி இது வரைபடங்கள் தயாரிக்கவும் கணினி படிவங்கள் வழி தகவல்களை உள்ளீடு செய்ய உதவும் பயன்படுகிறது. சில பயன்பாடுகளைத் தனியாக கணினியில் நிறுவிக்கொள்ளுமாறு உருவாக்கபப்பட்டுள்ளது.

வெளி இணைப்புகள்
---------------

* - மென்பொருள் இணையப்பக்கம்
**சித்தேரி கிராமம்** (Sitheri Village), தமிழ்நாட்டின் திருவண்ணாமலை மாவட்டத்தில் உள்ள போளூர் வட்டாரத்தில் துரிஞ்சிகுப்பம் ஊராட்சிக்குட்பட்டதாக அமைந்துள்ளது. இந்த கிராமம், துரிஞ்சிகுப்பம் ஊராட்சிக்கும், போளூர் சட்டமன்றத் தொகுதிக்கும் மற்றும் ஆரணி மக்களவைத் தொகுதிக்கும் உட்பட்டதாகும். 2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 457 ஆகும். இவர்களில் பெண்கள் 223 பேரும் ஆண்கள் 234 பேரும் உள்ளனர். 457 பேர் மக்கள்தொகை கொண்ட சித்தேரி கிராமம், துரிஞ்சிகுப்பம் ஊராட்சியின் 3 வது அதிக மக்கள் தொகை கொண்ட கிராமமாகும்

அமைவிடம்
--------

  

திருவண்ணாமலை மாவட்டத்தில் , துரிஞ்சிகுப்பம் ஊராட்சியில், சவ்வாது மலை அடிவாரத்தில் அமைந்துள்ளது இந்த சித்தேரி கிராமம். இந்த கிராமத்திலிருந்து துரிஞ்சிகுப்பம் ஊராட்சிக்கு செல்ல சாலை வசதிகளும் அமைக்கப்பட்டுள்ளது. அதுமட்டுமில்லாமல் ஆரணி மற்றும் போளூருக்கு செல்ல பேருந்து வசதிகள் உள்ளது.

சிறப்புகள்
----------

இந்த கிராமத்தில் மூன்று புறமும் ஜவ்வாது மலை காடுகளால் சூழப்பட்டுள்ளது. இயற்கை மணம் கொஞ்ச விவசாய நிலங்கள் மூலமும் அமைந்துள்ளது.

சான்றுகள்
---------

  

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**கோயில் நிறுவனம்** (*The Temple Institute*, எபிரேயம்: מכון המקדש‎, Machon HaMikdash) என்பது இசுரேலில் உள்ள, மூன்றாம் கோவில் அமைப்பதை நோக்கமாகக் கொண்ட நிறுவனம் ஆகும். இதன் நீண்ட கால நோக்கமாக மூன்றாவது யூதக் கோயிலை கோவில் மலையில் அமைத்து, பலி செலுத்தி வழிபாடு செய்வதாகவுள்ளது. தற்போது இவ்விடத்தில் பாறைக் குவிமாடம் அமைந்துள்ளது. இது கோயில் அமைப்பதை பயிலுதல், கோயில் சடங்குப் பொருட்கள், ஆடைகள் ஆகியவற்றைப் பயிலுதல், உடனடி பயன்பாட்டுக்கான நிலைமையில் கட்டமைப்பு வரைபை செய்தல் ஆகியவற்றில் விரும்பம் கொண்டுள்ளது. இது யூதப் பகுதியில் ஓர் அருங்காட்சியகத்தை பழைய நகரில் கொண்டுள்ளது

படத் தொகுப்பு
-------------

* கோயில் நிறுவனம் அடுத்த Menorah கோயில் மாதிரிகோயில் நிறுவனம் அடுத்த Menorah கோயில் மாதிரி
* கோயில் நிறுவனம் அடுத்த மலைக்கோயிலுக்கு Menorah சதுக்கத்தில் பார்வையிடத்திலும்கோயில் நிறுவனம் அடுத்த மலைக்கோயிலுக்கு Menorah சதுக்கத்தில் பார்வையிடத்திலும்

இவற்றையும் பார்க்க
------------------

* மூன்றாம் கோவில்
* கோவில் மலை

உசாத்துணை
---------

1. ↑  "A House of Prayer for All Nations" பரணிடப்பட்டது 2014-10-30 at the வந்தவழி இயந்திரம் Jerusalem Post, October 11, 2005
2. ↑  Wright, Lawrence. "Forcing the End: Why do Pentecostal cattle breeder from Mississippi and an Orthodox Rabbi from Jerusalem believe that a red heifer can bring change?". *Frontline at PBS*. 11 July 2014 அன்று பார்க்கப்பட்டது. The Temple Institute operates a small museum in the Jewish Quarter of the Old City.

வெளி இணைப்புகள்
---------------

விக்கிமீடியா பொதுவகத்தில்,  
 ***The Temple Institute***   
என்பதின் ஊடகங்கள் உள்ளன. 

* The Temple Institute
**ரந்தீர் பிரசாத் வர்மா** (*Randhir Prasad Verma*) ஓர் இந்திய காவல்துறை அதிகாரியாவார். இந்தியாவின் சார்கண்ட்டு மாநிலத்திலுள்ள தன்பாத் நகரத்தில் ஒரு வங்கியில் கொள்ளை முயற்சியை எதிர்த்து போராடியபோது உயிர்த் தியாகம் செய்தார். வீரதீரச் செயலுக்காக இந்தியாவில் வழங்கப்படும் உயரிய விருதான அசோகச் சக்ரா விருது 
மரணத்திற்குப் பிறகு இவருக்கு வழங்கப்பட்டது. மேலும் இந்திய அரசாங்கம் 2004 ஆம் ஆண்டில் இவரது நினைவாக ஒரு நினைவு தபால்தலையை வெளியிட்டது.

வாழ்க்கைக் குறிப்பு
-------------------

ரந்தீர் வர்மா சார்க்கண்டில் ஒரு கயசுதா குடும்பத்தில் பிறந்தார். பாட்னா பல்கலைக்கழகத்தில் பட்டப்படிப்பை முடித்துள்ளார்.

காவல்துறை அனுபவம்
-----------------

1991 ஆம் ஆண்டு சனவரி மாதம் 3 அன்று பாங்க் ஆப் இந்தியாவின் தன்பாத் கிளையில் கொள்ளையடிப்பதற்காக ஏ.கே 47 தானியங்கி துப்பாக்கிகளுடன் ஆயுதம் ஏந்திய பயங்கரவாதிகள் கும்பலை தனியொருவராக எதிர்கொண்டார். கடுமையான துப்பாக்கிச் சண்டையின் விளைவாக வர்மா இரண்டு கொள்ளையர்களை தனது துப்பாக்கியால் சுட்டுக் கொன்றார். ஆனால் பின்னர் எஞ்சியிருந்த கொள்ளையர்களால் சுட்டுக் கொல்லப்பட்டார்.

இந்தியாவில் துணிச்சலுக்காக வழங்கப்படும் மிக உயர்ந்த அசோகச் சக்ர விருது வழங்கப்பட்டு கௌரவிக்கப்பட்டார்.

மேற்கோள்கள்
-----------

1. ↑  "Shaheed Randhir Prasad Verma: यह तो समरभूमि, मुट्ठी भर मिट्टी जिसने चूमी, जीता..." *Dainik Jagran* (இந்தி). 2020-01-24 அன்று பார்க்கப்பட்டது.